2016ની નોટબંધી ના અમુક જ મહિનાઓ બાદ વડાપ્રધાન નરેન્દ્ર મોદીએ નેશનલ પેમેન્ટ્સ કોર્પોરેશન ઓફ ઇન્ડિયા (NPCI) દ્વારા ડેવલોપ કરવામાં આવેલી ભારત ઇન્ટરફેસ ફોર મની એટલેકે BHIM UPI ટેક્નોલોજીનું ઉદ્ઘાટન કર્યું હતું. નોટબંધીના વિરોધીઓએ એ સમયે આ વિચારને પણ હસી કાઢ્યો હતો, પરંતુ હવે આ જ ટેક્નોલોજી વિશ્વનું માત્ર ધ્યાન જ નથી ખેંચી રહી પરંતુ અઢળક પ્રશંસા પણ પામી રહી છે. Google ના સુંદર પીચાઈ અને Dell ના ચેરમેન અને CEO માઈકલ ડેલ બાદ હવે BHIM UPI ના નવા ફેન થયા છે પ્રખ્યાત અર્થશાસ્ત્રી નોરીયેલ રૂબીની.